દાહોદ ઃ લોક મેનેજમેન્ટ ર્સિવસીસ પ્રાઇવેટ લીમીટેડ બેંગ્લોરની શાખામાં ખાનગી નોકરી કરતા સંજેલી ગામના ૨૯ વર્ષીય જયદીપસિંહ દિલીપસિંહ સોલકી તથા તેમની સાથે નોકરી કરતા અશ્વિનકુમાર ભૂપતસિંહ પરમાર ગત રોજ તેની જીજે-૧૭-એસ ૭૬૮૦ નંબરની મોટર સાયકલ ગ્રુપ લોનની ઉઘરાણી કરવા ગયા હતા અને ઉઘરાણી કરી પરત આવી રહ્યા હતા તે દરમિયાન સવારે સાડા અગીયારેક વાગ્યાના સુમારે લીમખેડા તાલુકાના દાભડા ગામે હાઇવે પર એક બાઇક પર આવેલ ત્રણ અજાણ્યા લુંટારુઓ ફાઇનાન્સ કર્મચારીઓ જયદીપસિંહ સોલંકી અને અશ્વિનકુમાર પરમારની ગાડી આંતરી લુંટારુઓએ બંનેની આંખમાં મરચુ નાંખી જયદીપસિંહ સોલંકીને ડાબા હાથે લાકડી મારી તથા અશ્વિનકુમાર પરમારને બરડા ભાગે લાકડી મારી બંનેને મોટર સાયકલ સાથે પાડી દીધા હતા અને ગ્રુપ લોનના ઉઘરાવેલ રૃપિયા ૧,૧૪,૪૦૦ની રોકડ, ઉઘરાવેલ રકમની રસીદો, કોરી રસીદબુક તથા દાભડા ગામના અમુક ગ્રાહકોના અસલ ડોક્યુમેન્ટ વગેરે ભરેલ કાળી બેગ જયદીપસિંહ સોલંકી પાસેથી લૂંટી લઇ લુંટારુઓ તેમની બાઇક પર બેસી નાસી ગયા હતા.